KLUBI 700
Oled sa kunagi kuulnud nime Folsom?
Johnny Cash kirjutas kord laulu Folsomi vanglast.
Või San Quentin?
Need on kaks kõige kuulsamat Ameerika vanglat,
mida Roy Postell sai pidada oma kodudeks.
Ta oli üks kalgimaid kurjategijaid üldse.
Kuid seistes silmitsi järjekordse kohtuotsusega,
ignoreeris Roy oma advokaati
ja võttis hoopis kellegi teise nõu kuulda.
Roy vangla ID-kaart on palju enamat
kui vaid meenutus tema kriminaalsest minevikust.
See on pilt kellestki, keda ta ise nimetab vanaks Roy'ks.
Üks kalgi südamega mees,
kellel oli raskusi sellega, et olla armastatud ja armastada teisi.
Mäletan oma lapsepõlvest isa vihaseks saamise hetki,
mille osas muutusin nii tundetuks,
et isegi, kui ta mu läbi peksis, keeldusin ma nutmast.
Ta käskis mul nutta,
tundmaks, et on saavutanud, mida saavutada soovis.
Mu ema ei kallistanud mind kunagi ega öelnud, et armastab mind
ja see tekitas minus hüljatusetunde.
Samas teadsin, et peab olema midagi enamat.
Kui Roy oli 12-aastane, arvas ta, et on leidnud, mida otsis.
Leidsin kord teelt koolist koju marihuaanat,
mille koju jõudes ära suitsetasin.
Sellest algas mu tõeline armulugu sellega,
sest see aitas mul põgeneda kogu kaose, tülitsemiste,
karjumiste ja hirmude eest, mis mu elus valitsesid.
15-eluaastaks oli Roy tõsises alkoholisõltuvuses.
17-aastaselt visati ta keskkoolist välja
tänu uimastite müügile kooli territoorumil.
Kuid Roy jaoks oli see kõik seda väärt.
Nägin oma uimastisõltuvust kui suhet,
kus uimastid ei vedanud mind kunagi alt.
Nad tekitasid minus alati hea tunde, tõstsid mu üles
ja katsid alati kogu valu.
Roy abiellus ja sai lapsed, aga jätkas samas uimastitega.
25-aastaselt jäi ta uimastite vahendamisega vahele.
Naine lahutas temast,
kui ta 2-aastaks Folsomi vanglasse saadeti.
Kui lahutus oli jõustunud ja ma istusin üksi oma kongis,
tahtsin vaid oma naist ja lapsi tagasi.
See tegi kõvasti haiget ja tundus ebareaalsena.
Nii otsustasin, et kuna miski ei kesta igavesti,
võtan sellest nii palju kui võimalik, enne kui miski lõplikult läbi saab.
Vanglast vabanedes abiellus Roy uuesti,
hakates samal ajal tootma metamfetamiini.
Ta naine Kelly lootis, et kui ta oma mehe üles annab,
saab ta vanglas ometigi kaineks.
Kuid Roy'd üles andes polnud tal aimugi
mehe eelnevast pikast karistusregistrist.
Roy arreteeriti ja teda ootas ees 25. aastat vanglat.
Olles ajutiselt kautsjoni vastu vabastatud
leidis ta aga ootamatust kohast juhtnööre.
Jumal kõnetas mind ja ma teadsin, et see on Tema.
Jumal kõnetas mind ja ütles: "Ära valeta."
Mul oli kõrini oma elust ja valetamistest.
Kõrini sellest, et kogu mu elu oli üks suur vale.
Nii suhetes, nii politsei- kui kellega iganes suheldes.
Ma isegi ei teanud, kes ma olen.
Roy oli väikese poisina käinud vahel vanavanematega kirikus
ja hakkas nüüd Jumala käest abi paluma.
Kohtuotsuse päeval, kui ta oli teel kohtusse,
jättis ta auto kiriku juures seisma.
Nägin seal suurt risti ja jooksin selle juurde.
Langesin selle ette põlvili ja palusin:
"Andesta mulle mu patud ja kõik, mida olen teinud.
Andesta nende eest, kellele olen haiget teinud,
kellele uimasteid müünud, keda ähvardanud ja solgutanud.
Anna mulle uus võimalus, sest ma ei taha minna vangi.
Kui see aga on Sinu tahe, et sinna siiski läheksin,
siis seda ma ka teen."
Palvetasin ka oma pere ja iseenda ning kohtuniku eest
ja sõitsin siis kohtusse.
Roy oli alistanud oma elu Kristusele
ja usaldas nüüd oma tuleviku Jumala hoolde.
Roy tunnistas kohtus kõiki oma süütegusid.
Piirkonna prokurör ütles,
et seaduste järgi tuleks määrata maksimumkaristus.
Mu süda vajus saapasäärde ja ma mõtlesin:
"Kas see ongi see, mida Jumal tahab?"
Mu enda advokaat ütles:
"Mida imet sa mulle nii palju raha maksid,
kui end lõpuks ise süüdi tunnistasid?"
Ja korraga ütles kohtunik:
"Kui kusagil üldse leiduks mõnda ausat meest, siis siin ta on."
25-aastase vanglakaristuse asemel
määras kohtunik Royle 7-kuulise kristliku rehabilitatsiooniprogrammi.
Roy ütleb, et see oli Jumala arm,
mis andis talle uue võimaluse, mida ta polnud ära teeninud.
Keegi teine ei saanud seda teha.
Kes saaks mõne sellise ime korda saata?
Ma tunnistasin end süüdi.
Kes küll oleks saanud mind sellest päästa?
Ei mina ega ka keegi teine, keda tean.
Roy läbis 2005. aastal edukalt kogu rehabiliteerimsprogrammi
ja on olnud sellest ajast alates puhas ja kaine.
Ta on endiselt abielus oma naise Kelly'ga,
olles tänulik, et naine ta tookord üles andis.
Sest tänu sellele sai ka Jumal ta elu muuta.
Jumal võttis mind sellisena nagu olin ja ma tean, et Ta armastab mind -
millest iganes ma ka läbi ei läheks ja kui hulluks ka olukorrad ei muutu.
See kõik on vaid tänu Tema armule ja halastusele,
et suudan armastada täna.
Jumal andis mulle mu naise ja lapsed tagasi
ning Ta on kinkinud meile oma armastuse.
Roy ja Kelly juhivad täna teenistust,
mis toidab igal nädalavahetusel
California Woodlandi parkides pesitsevaid inimesi.
Vanast Roy'st on saanud uus Roy
ja seda kõike tänu Kristuse armastusele.
Üks mees astus kord mu juurde ja ütles: "Kelleks sa end õige pead?
Ma tean, kes sa oled ja mida oled teinud!
mistõttu kes annab sulle õiguse siia tulla?"
Ütlesin, et Jeesus on muutnud mu elu ja sellel on nüüd sisu ja eesmärk.
Mu elus on lootus ja kõik, mida vajan,
tänu sellele, et andsin selle üle Jeesusele.
See on üks lunastuselugu.
Kujutad sa ette kasvamas üles soovimatu lapsena.
Kujutad sa ette olla koguaeg pekstud isa poolt
või hüljatud omaenda ema poolt,
kogemata lapsena kunagi kallistusi, musisid, hellitusi või armastust.
Kogemata vähimatki soojust kodus ja nähes vaid tülisid ning karjumist.
See on see, mille keskel Roy üles kasvas,
mistõttu pole ka ime,
et ta sattus uimastite ja kõige muu küüsi, mida ta tegi.
Pole üldse ime.
Samas aga kandis ta taevane Isa hoolt ta eest,
andes talle armu tagasi pöördumiseks.
Tead mis?
Jeesus Kristus annab ka sulle armu saada uueks inimeseks.
Su minevik võib olla kohutav
ja kõik, mis sulle on tehtud, võib olla kohutav.
Kui oled naine, siis võib-olla sind kuritarvitati seksuaalselt,
kui olid 12-, 13- või 14-aastane.
Sa vihkasid seda
ja vihkasid Jumalat, et Ta lasi millelgi sellisel sündida.
Kuid Jumal ütleb sulle just praegu:
"Ma armastan sind ega oled sind kunagi jätnud.
See polnud minu tahe, et pidid midagi sellist kogema,
kuid me elame kurjas maailmas.
Kuid ma olen siin ja sinu jaoks."
Kui soovid endale uut elu,
siis tahan, et palvetaksid koos minuga just praegu.
Sa ei pea midagi kartma. Lihtsalt ütle need lihtsad sõnad:
Jeesus,
Sina tead, mida minuga on tehtud.
Sa tead nii seda füüsilist kui vaimset valu ja hüljatust.
Sa tead mu üksildust
ja neid mitmeid päevi ning öid, kus olen tundnud end üksikuna.
Kuid ma tahan just praegu saada osaks Sinu perest,
mistõttu palun, et võtaksid mu vastu just praegu.
Et võtaksid mind kui oma last.
Ma avan Sulle oma südame ja annan Sulle oma elu,
olles sellest hetkest alates Sinu.
Võta mind, Issand!
Ma võtan Su vastu kui oma Päästja ja tänan Sind Issand. Aamen.
Kui palusid seda palvet just praegu, siis see on midagi väga imelist.
See on üks uus algus totaalselt uuele muutusele su elus.
Tahan, et räägiksid sellest ka kellelegi teisele.
Hea uudis on see, et meil on ka telefoninõustajad,
kellele saad sellest rääkida.
Ameerikast helistades on see sulle tasuta
ja ei kohusta sind mitte millekski.
Nii et, helista neile just praegu ja anna neile teada,
et palusid seda palvet ja võtsid Jeesuse vastu oma ellu.
Sest me inimesed armastavad sind ja hoolivad sinust,
nii et anna neile teada, et andsid oma elu Jeesusele.
Ta armastab sind ja meie samuti.
Milline imeline lunastuselugu.
Tulekul aga lugu kristlikust lauljast,
kes kaotas kord oma hääle.
Matthew West räägib, kuidas ta leidis vaikuses lootuse.
Sellest kõigest juba peale pausi.
Seetõttu minge ja tehke jüngriteks kõik rahvad
Alguses lõi Jumal taevad ja maa
ja see kõik oli hea.
Ta lõi ka meid, et tunneksime Teda
ja elaksime üksteisega kui perena koos.
Kuigi Ta armastas igat rahvust, suguharu ja inimest,
pöördusime meie ära Tema armastusest.
Meie patt lahutas meid Temast,
kuid Tema ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Ometi tõusis Ta surnuist ja on täna enam kui elus.
Jeesus tuleb mingi aeg taas tagasi
ja me ootame seda päeva.
Seniks aga jagame Jumala armastust inglise keeles,
saksa keeles,
portugali keeles,
jaava keeles,
et igaüks võiks leida tee meie Päästja, Jeesuse juurde.
See on meie missioon.
See on meie kirg.
Selles peitub meie tulevik.
CBN'i ESIMESED 50. AASTAT
Matthew West'i on laulukirjutajana nomineeritud Emmy auhinnale
ja neljakordselt Grammy auhinnale.
Mõni aasta tagasi otsustas ta aga,
et ta ei taha kasutada oma andi vaid laulmiseks,
aga ka selleks, et olla hääl teiste heaks.
Matthew West on maailmakuulus artist,
keda kristlikus muusikamaailmas nähti esimest korda 2003. aastal.
Neli aastat hiljem,
mil tal oli andnud välja 4 albumit ja mitmeid hittlugusid,
kaotas Matthew korraga oma hääle.
Ühe veresoone veritsus halvas tema vasaku häälepaela
ja ta karjäär sattus küsimärgi alla.
Olles tuntud oma muusika poolest,
tundis Matthew end ilma selleta eikellegina.
Oma raamatus: "Tere! Mina olen..." jagab Matthew sellest,
kuidas Jumal sai sel vaikuseperioodil ta tähelepanu,
jagades temaga selgelt ja konkreetselt lootuse sõnumit.
Matthew West on täna siin
ja me tervitame sind tagasi Klubisse 700! - Tänan!
Tore näha sind! - Tore olla siin taas.
Tõusid 2003. a. esimest korda kristliku muusika areenile,
tuuritades ringi TobyMac'iga ja Jeremy Camp'iga.
Lisaks sellele kõlasid raadios su enda hitid.
Ja siis korraga kaotasid sa oma hääle. - Just nii.
Sa ei saanud kellegagi rääkida ja kasutasid suhtlemiseks tahvlit.
Mis tunne see oli ja mis juhtus?
Veetsin täielikus vaikuses kokku 2 kuud
ja mu naine viitab sellele naljatamisi kui parimale ajale kogu me abielus.
Sest mu ainus suhtlemisvahend oli tol ajal tahvel, kuhu kirjutada.
Pigem aga valmistas hirmu ebakindlus,
sest arstid hoiatasid mind, et isegi, kui operatsioon läheb hästi,
ei pruugi mu lauluhääl taastuda.
Ja alles siis ma mõistsin,
kui väga olin sidunud oma identideedi oma lauluoskusega.
Me kõik tahame ju olla tuntud millegi poolest.
Me kõik tahame olla märgatud.
See 2 kuud aga muutis mind täiega,
pannes mind esitama endale raskeid küsimusi nagu:
"Aga mis siis, kui ma ei näegi kunagi
oma muusika-alaseid unistusi täitumas?
Usun ma siis endiselt, et Jumal on piisavalt suur
andmaks mulle mõne uue suure unistuse?"
Nii et, õppisin ühtpidi sel vaikuseajal asjadest lahti laskma,
lastes Jumalal defineerida ringi mu senise identiteedi.
Mõistsin, et mu identiteet ei peitu mu hittides
või edukas kontserdis või tuuris.
Ka mitte selles, et saan öelda, et olen ei-tea-kelle sõber.
Samas oli see siiski ju hirmuäratav? - Lausa laastav.
Täiega laastav.
Mul oli ju ka pere ja ma mõtlesin,
kuidas ma siis nende eest hoolt kannan?
Millist muud tööd ma teha võiks?
Sest mul pole suurt palju muid oskusi.
Mõtlesin, et võin juveelipoe ees reklaaminäoks hakata.
Ehk siis, neid teisi töövõimalusi oli ikka vähe.
Sa palusid algul, et Jumal tervendaks su,
kuid siis su palve muutus?
See oli aeg, kus veetsin palju aega omaette,
kuna raske oli niisama kuskil istuda, kui ei saanud vestlustes kaasa rääkida
Nii täitsin kord oma päevikut,
kui kogesin Jumalalt üht väga selget sõnumit,
mille sinna ka kirja panin.
Jumal ütles, et Ta annab mulle mu hääle tagasi,
kuid saab samas kasutama seda ka selleks,
et anda hääl ka kellelegi teisele.
Nagu Jumal ikka - Ta annab sulle vaid killukese sellest,
mille sisse Ta plaanib sind juhtida.
Lihtsalt nii palju,
et saaksid teha esimese ususammu, samas nägemata veel kogu pilti.
Nii et, ma lasin sel settida veidi -
sel mõttel, et minu hääl saab teiste hääleks.
Kuid siis ma astusin välja, mõeldes, et ma tahan, et inimesed teaks,
et nende lugu on oluline.
Nii andsin inimestele läbi sotsiaalmeedia võimaluse
jagada oma tunnistust ja lugu.
Nagu seegi lugu, mida saate alguses kuulsime.
Jagada nö ehtsat lugu.
Mitte täiuslikku lugu, aga lugu, kus räägid, kes sa oled,
mida Jumal on su elus tegemas ja mida sa soovid, et Ta teeks.
Ja sa oled kogunud kokku 40 000 tunnistust?
Ja neid tuleb üha lisa.
Oleme tänaseks rajanud selle tarvis lausa teenistuse,
mis kogub tunnistusi
ja annab inimestele võimaluse kogeda et nende lugu on tähtis ja omab kaalu
ja et Jumal saab rääkida just läbi nende loo.
Kuid tuleme tagasi su hääle juurde. Operatsioon läks korda,
kuid sa ei teadnud, on su hääl enam endine või ei.
Tänu Jumalale, et oli ja sa said tagasi stuudiosse.
Samas aga olid nii sa ise kui su prioriteedid muutunud.
Jaa, see oli võimas!
Samal ajal, kui kogusin inimeste tunnistusi,
kuulsin imelise loo Jordanist,
kes oli inspiratsiooniks laulule "Tere, mina olen..."
Mind tõmbab ehedate lugude poole ja ma tahan ka ise olla ehe.
Jordan kirjutas mulle: "Tere, mina olen Jordan
ja ma olen narkosõltlane."
See oli ta kõige esimene lause.
Ja siis ta jagas imelise loo Jumala lunastusest oma elus.
Ta oli tipptasemel sportlane, kes jäi sõltuvusse valuvaigistitest
ja visati seetõttu ülikoolist välja.
Kuid Jumal taastas ta elu ja suunas ta samme.
Ühtlasi jagas Jordan midagi, mida pidin endagi kohta õppima.
Ta ütles: "Mitte mu edu ega läbikukkumised pole need,
mis mind defineerivad,
vaid mu identiteet peitub Jumalas,
kes on mind loonud ja kes armastab mind
ja kes kutsub mind oma lapseks."
Ta lõpetas oma loo aga lausega: "Tere, mina olen Jordan
ja ma olen ühe ja ainsa tõelise Kuninga laps."
Need on ju su laulu sõnad! - Just nimelt.
Nii ma kirjutangi täna uusi laule,
mis ei tugine tingimata mu enda lugudele,
vaid mis on inspireeritud inimestest nagu Jordan,
et ka teistel oleks võimalik samastuda ja mõelda: "Mul on ka probleeme,
kuid tean nüüd, et mu identiteet ei peitu mu läbikukkumistes."
Teiste inimeste lood on aidanud mul mõista paremini mu enda lugu,
tuletades mulle meelde,
et kõige olulisem on see, kes ma olen Kristuses.
Usun, et oled üks andekamaid laulukirjutajaid
kristlikul muusikamaastikul.
Kuna sa aga jagad neid lugusid,
siis mäletad kindlasti ka oma aastate-tagust jõulualbumit?
Ikka.
Seal on palju imelisi laule, mis kõik on kantud kui ühest loost.
Ma olen istunud autos
ja lahistanud nutta nende laulude saatel.
Aus ülestunnistus.
Su laulud on erinevad.
Mulle meeldib igasugune kristlik muusika,
kuid sul on tõesti andi.
Mis sa arvad, kas sellest raskusest ja vaikuseajast läbiminek
on sulle täna kuidagi kasuks tulnud?
Ma täiesti usun, et Jumal kasutab me eludes kogetud valu.
Seda ühtpidi läbi selle,
et Ta avab me silmad nägema valu teiste inimeste eludes.
Nii hakkasin nägema oma publikut hoopis teises valguses.
Inimesed hakkasid peale mu oppi jagama minuga oma lugusid,
otsekui kaasates mind oma ellu.
Jumal andis mulle suurema kaastunde teiste inimeste valude suhtes.
Nii on ka ühtpidi irooniline,
et töötad lauljana kogu oma elu selle nimel, et olla rambivalguses
ja siis Jumal kasutab sind, et tõsta hoopis teisi rambivalgusse.
Nii on mu jaoks siin saates palju põnevam jagada Jordani lugu,
kui rääkida oma muusikast või raamatust,
öeldes: "Vaadake, mida Jumal ta elus tegi!"
Istusin eile hommikul juuksuritoolis ja naersin kõva häälega,
sest lugesin su lugu, kuidas käisid jäätist ostmas.
Samas rääkis see peatükk identiteedist
ja ajast, kui alles alustasid.
Peaksid tegelikult ise seda lugu rääkima.
Nii et, sa sõitsid sinna jäätisekohta, kus oli su poster üleval
ja su teenindaja tundis su selle järgi ära.
Nii et, ta vaatas nii postrit kui sind ja mida ta siis ütles?
Ta küsis: "Olete see teie?"
Olin tellinud ühe suure, korraliku jäätisekokteili.
Nii et, ta vaatas nii postrit kui mind ja küsis: "Olete see teie?"
Noogutasin jaatavalt, olles pisut rõõmus, et mind ära tunti.
Ja siis ta ütles: "Mhm, te olete päris elus palju pontsakam",
ulatades mulle samal ajal 1000 kalorit sisaldava jäätisekokteili.
Vaatasin talle otsa, ütlesin: "Tänan!"
ja panin kokteili tagasi letile, öeldes: "Ma järelikult ei vaja seda."
Nii et, see peatükk rääkiski minu haavatavusest ja ebakindlustest.
Mäletan, kuidas maadlesin algkoolis oma kaaluga
ja kuidas mu koolikaaslased laulsid mulle üht paksukese pilkelaulu.
See tegi kõvasti haiget.
Nii et, kui räägin seal raamatus oma identiteedi leidmisest,
pidin minema tagasi minevikku
ja vaatama üle osad hüüdnimed, mis mulle olid elu jooksul antud
ja millest olin alateadlikult kinni hoidnud.
Muidugi ma tean, et olen Kristuse oma,
kuid saatan püüab siiski valetada meile
selle kohta, kes me oleme.
Olgu siis läbi me ebakindluse, kellegi poolt öeldud hävitavate sõnade
või läbi vigade, mida oleme elus teinud.
Kirjutasin selle raamatu, et aidata teisi,
samas kui see on aidanud mul endal mõista,
et Jumal on see,
kes saab igaveseks kustutada kõik meile antud nimed
ja asendada need meie õige nimega - Kõikväelise Jumala laps.
Mul on hea meel tõdeda,
et sulle maitseb sama jäätisekokteil, mis mullegi.
Enam ei maitse!
No mulle maitseb ikka veel.
Kuid me lasemel sul nüüd minna ja laulda meile.
Rohkem lugusid aga Matthew raamatust,
mis on saadaval paljudes raamatupoodides.
Ühtlasi on Matthew raamatu pealkiri ka ühe ta hittlaulu pealkiri,
mis tuleb hetke pärast esitamisele.
Meie FB'i lehelt
leiate aga veelgi põhjalikuma intervjuu Matthewga.
Nüüd aga Matthew ja "Tere, minu nimi on..."
Tere, minu nimi on kahetsus
Olen üsna kindel, et oleme kohtunud varem
Sest sosistan sulle igal su päeval
Ega lase sul seda unustada
Tere, minu nimi on lüüasaamine
Tean, et tunned mu ära
Sest niipea, kui arvad, et võidad, tõmban sulle taas vee peale
Et kaotaksid kogu oma usu
Need kõik on need hääled
Need kõik on need valed
Mida olen viimasel ajal uskunud
Tere, minu nimi on ainsa, tõelise Kuninga laps
Olen päästetud, muudetud ja vaba
Imeline arm on laul, mida laulan
Tere, minu nimi on ainsa, tõelise Kuninga laps
Mind ei defineeri enam
Kõik mineviku põrumised
Sest see, kes teeb kõik uueks
On ka tõestanud seda, kui vaid vaatad mu elu peale
Tere, minu nimi on ainsa, tõelise Kuninga laps
Olen päästetud, muudetud ja vaba
Imeline arm on laul, mida laulan
Tere, minu nimi on ainsa, tõelise Kuninga laps
Millise armastuse on Isa valanud välja me üle
Et meid hüütaks Tema lasteks
Olen ainsa, tõelise Kuninga laps
Millise armastuse on Isa valanud välja me üle
Et meid hüütaks Tema lasteks
Tere, minu nimi on ainsa, tõelise Kuninga laps
Olen päästetud, muudetud ja vaba
Imeline arm on laul, mida laulan
Tere, minu nimi on ainsa, tõelise Kuninga laps
Millise armastuse on Isa valanud välja me üle
Et meid hüütaks Tema lasteks
Olen ainsa, tõelise Kuninga laps
Issi!
Jah, semu?
Kui palju 5-sendiseid on ühes dollaris?
Ühes dollaris on kakskümmend 5-sendist.
Kuidas linnud lendavad?
Kas piim teeb luud tugevaks? - Ikka.
Issi, aga kui me sureme, kas me läheme siis taevasse?
Kas sa oskad vastata elu suurtele küsimustele?
Helista Klubisse 700 ja me aitame sul leida vastuseid
olulistele küsimustele elus.
Tere tulemast tagasi! Läheme nüüd teie küsimuste juurde.
Julie küsib: "Kuidas said inimesed Vana Testamendi ajal päästetud?"
See oli siis enne Jeesust.
Neil oli Vana Testamendi põhjal teatud kogum reegleid,
loomade ohverdamine
ja ka lepituspäev, mil tuldi Jumala ette.
Lisaks sellele erinevad toitumisreeglid ja muud reeglid ning seadused.
Kui nad neid kõiki pidasid, olid nad ka Jumalale vastuvõetavad.
Kui aga Jeesus tuli,
jättis Ta kõik need reeglid ja seadused sinnapaika,
öeldes: "Mina ise annan oma elu teie pattude eest."
Nii et, täna tuleme me Jumala ette tänu Jeesuse valatud ohvriverele,
mitte tänu sellele, et peame erinevaid käske,
mida me ei suudaks pidada nagunii.
Dee kirjutab: "Ma armastan Jeesust ja tahan teenida Teda,
kuid mul on probleeme liigse magusa söömisega
ja ma ei suuda seda kuidagi kontrolli alla saada.
Oskate ehk nõu anda, mida teha?"
Ikka, armas - lõpeta maguse söömine!
Magusa söömine suurendab veelgi enam magusaisu.
Mida enam seda sööd, seda enam seda tahad
ja sellele ei tulegi lõppu.
21-päevaga on võimalik muuta mõnda oma harjumust.
21-päevaga saab murda mõnda harjumust
ja luua mõnda uut harjumust.
Nii et, otsusta, et sa ei tarbi erinevat magusat
ja sööd selle asemel hoopis puu- ja köögivilju.
Tangi end täis erinevaid puu- ja köögivilju.
Värskeid puuvilju.
Ühtlasi porgandit, kapsast, peete jne.
Tangi end neist täis
ja mõne aja pärast sul ei isutagi enam magusa järele.
Kuid samas pead lõpetama magusa tarbimise,
võtmata isegi paari ampsu.
Hea nõu.
Melissa küsib: "Kas suurel kohtupäeval
mõistab Jumal inimeste üle kohut ühekaupa,
või selle alusel, kes päästetud, kes mitte,
kuniks kõik saab tehtud?
Või kas päästetud lähevad otse taevasse
nagu filmides näidatud?"
Ma ei usu, et see on isegi oluline. See on Jumala kätes nagunii.
Kuna aga maailmas elab praegu enam kui 7. miljardit inimest
ja kes teab, kui palju miljardeid on elanud veel enne seda...
Jumal suudaks nende kõigiga ka korraga toime tulla,
nii nagu Ta haldab kogu maailma - päikest, õhku jne.
Nii et, Ta teab, mida nendega teha.
Piibel aga ütleb, et raamatud avatakse,
kus on kirjas kõik, mida oled eales teinud
ja need kõik jooksevad su silme eest läbi.
Nii su patud kui kõik muu.
Seetõttu peamegi saama lahti kõigest valest oma elus,
paludes kohe praegu, et Issand andestaks meile.
Sest me ei taha, et sealt raamatust vaataks me patud vastu.
Lõpetuseks aga Psalmid 46:11:
Jätke järele ja teadke, et mina olen Jumal,
kõrge rahvaste seas, kõrge maa peal!”
Tõlge: Anne-Ly Raukas
Kui vajad rääkida kellegagi, kes hoolib,
helista Klubi 700 palvenõustajatele, kes on valmis vastama su kõnele.
Nii et, helista meile juba täna!